CELEX: 52015DP0296
Language: sk
Date: 2015-09-09 00:00:00
Title: Rozhodnutie Európskeho parlamentu z 9. septembra 2015 o prerušení alebo skončení rokovania (výklad článku 191 rokovacieho poriadku) (2015/2153(REG))

22.9.2017   
            
            
               SK
            
            
               Úradný vestník Európskej únie
            
            
               C 316/273
            
         P8_TA(2015)0296
   Prerušenie alebo skončenie rokovania (výklad článku 191 rokovacieho poriadku)
   Rozhodnutie Európskeho parlamentu z 9. septembra 2015 o prerušení alebo skončení rokovania (výklad článku 191 rokovacieho poriadku) (2015/2153(REG))
   (2017/C 316/32)
   
      Európsky parlament,
   
   
               —
            
            
               so zreteľom na list predsedníčky Výboru pre ústavné veci zo 4. septembra 2015,
            
         
               —
            
            
               so zreteľom na článok 226 rokovacieho poriadku,
            
         
            
               1.
            
            
               rozhodol pripojiť k článku 191 rokovacieho poriadku tento výklad:
               „V prípade predloženia žiadosti o prerušenie alebo skončenie rokovania sa má hlasovanie o tejto žiadosti začať bez zbytočného odkladu. Mali by sa využiť obvyklé prostriedky na oznamovanie hlasovania v pléne a v súlade so zavedenou praxou by sa mal poslancom poskytnúť dostatočný čas na premiestnenie sa do rokovacej sály.
               Analogicky s článkom 152 ods. 2 druhým pododsekom nemožno v prípade zamietnutia takejto žiadosti opätovne predložiť v ten istý deň podobnú žiadosť. V súlade s výkladom článku 22 ods. 1 má predseda právo zamedziť nadmernému predkladaniu žiadostí podľa tohto článku.“
            
         
            
               2.
            
            
               poveruje svojho predsedu, aby postúpil toto rozhodnutie pre informáciu Rade a Komisii.